আনবারা সালাম খালিদি

আনবারা সালাম খালিদি (আরবি: عنبرة سلام الخالدي) (৪ আগস্ট ১৮৯৭-মে ১৯৮৬) ছিলেন একজন লেবাননের নারীবাদী, অনুবাদক এবং লেখক, যিনি আরব নারীদের মুক্তিতে উল্লেখযোগ্যভাবে অবদান রেখেছিলেন। খালিদি ১৮৯৭ সালে বৈরুতে র একটি বিশিষ্ট লেবাননের পরিবারে জন্মগ্রহণ করেন। তিনি উসমানীয় পার্লামেন্টের একজন ডেপুটি এবং বণিক সালিম আলী সালামের কন্যা এবং লেবাননের প্রাক্তন প্রধানমন্ত্রী সায়েব সালামের বোন ছিলেন। তার দুই ভাই লেবাননের ক্যাবিনেট মন্ত্রী হিসেবে দায়িত্ব পালন করেন। ১৯১৩ সালে প্যারিসে প্রথম আরব কংগ্রেসের সময় খালিদি আরও দুই মহিলার সাথে কংগ্রেসে একটি টেলিগ্রাম পাঠান। এই টেলিগ্রামটি প্রথম বার্তা যা উচ্চস্বরে পড়া হয়েছিল। তিনি আধুনিক শিক্ষা লাভ করেন এবং ফরাসি শিখেন। তিনি এবং তার ভাইবোনরা রাস বৈরুতের অ্যাংলিকান সিরিয়ান কলেজে পড়াশোনা করেন, যা আমেরিকান ইউনিভার্সিটি অফ বৈরুতের পূর্বসূরি। ১৯২৫ থেকে ১৯২৭ সাল পর্যন্ত তিনি যুক্তরাজ্যে পড়াশোনা করেন। বৈরুতে ফিরে আসার পর, খালিদী সোসাইটি ফর উইমেন রেনেসাঁস নামে অগ্রণী নারী আন্দোলনে যোগ দেন। তিনি সেখানে সমাজ ও রাজনীতিতে নারীর ভূমিকা অগ্রগতিতে, বস্ত্র ও ফ্যাশনের জাতীয় লেবানিজ পণ্যকে উৎসাহিত করতে এবং মহিলাদের জন্য স্কুল প্রতিষ্ঠা এবং নারী শিক্ষার পক্ষে কাজ করার বিষয়ে কাজ করেছিলেন। ১৯২৭ সালে আমেরিকান ইউনিভার্সিটি অফ বৈরুত খালিদিকে ইংল্যান্ডে তার সময় সম্পর্কে কথা বলার জন্য আমন্ত্রণ জানান। তার ভাষণের নাম ছিল "ইংল্যান্ডে একজন প্রাচ্যনারী"। একবার তিনি মঞ্চে উঠে, তিনি তার ঘোমটা খুলে ছিলেন। তিনি লেবাননের প্রথম মুসলিম মহিলা যিনি প্রকাশ্যে পর্দা ত্যাগ করেন। তিনিই প্রথম হোমারের ওডিসি এবং ভার্জিলের অ্যানিডডের আরবি অনুবাদ করেছিলেন । তার স্মৃতিকথা ১৯৭৮ সালে জাওলাহ ফিল দিকরায়াত বায়নাহ লুবনান ওয়া ফিলাস্টিন (ইংরেজিতে লেবানন ও প্যালেস্টাইনের স্মৃতির একটি সফর) শিরোনামে প্রকাশিত হয়। এটি ২০১৩ সালে মেমোয়ার্স অফ আ আর্লি আরব ফেমিনিস্ট শিরোনামে ইংরেজিতে অনূদিত হয়। খালিদী তার স্মৃতিচারণে সিরিয়ার উসমানীয় শাসক জামাল পাশার কার্যকলাপের উপর তার পরিবার ও শৈশবের উপর যে নেতিবাচক প্রভাব ফেলেছিল তার উপর জোর দেন। আনবারা সালাম ১৯২৯ সালে আহমাদ সামিহ আল খালিদী (মৃত্যু. ১৯৫১) নামের একজন ফিলিস্তিনি শিক্ষাবিদকে বিয়ে করেন। এটা ছিল তার দ্বিতীয় বিয়ে। তিনি বাধ্যতামূলক প্যালেস্টাইনের জেরুজালেমের আরব কলেজের অধ্যক্ষ ছিলেন। তারা জেরুজালেমে এবং তারপর বৈরুতে বসতি স্থাপন করে। তিনি ১৯৮৬ সালের মে মাসে বৈরুতে মারা যান। আনবারা সালাম খালিদি তার জন্মের ১২১ তম বার্ষিকীতে ৪ আগস্ট ২০১৮ তারিখে একটি গুগল ডুডলের বিষয়বস্তু ছিলেন। Hussain Abdul Hussain (১৬ এপ্রিল ২০১৩)। "Why Lebanon Matters"। Now Lebanon। ১১ আগস্ট ২০১৪ তারিখে মূল থেকে আর্কাইভ করা। সংগ্রহের তারিখ ১২ জুন ২০১৩।  Anbara Salam Khalidi (১৬ এপ্রিল ২০১৩)। Memoirs of An Early Arab Feminist। Amazon। আইএসবিএন 978-0745333564।  Ussama Makdisi (২০১০)। Faith Misplaced: The Broken Promise of U.S.-Arab Relations: 1820-2001। Public Affairs। পৃষ্ঠা 149। আইএসবিএন 978-1-58648-856-7।  "Saeb Salam"। The Guardian। ১ ফেব্রুয়ারি ২০০০। সংগ্রহের তারিখ ৫ এপ্রিল ২০১৩।  Sarah Irving (৩১ মে ২০১৩)। "Memoir challenges stereotypes of Arab women"। Electronic Intifada। সংগ্রহের তারিখ ১২ জুন ২০১৩।  "Anbara Salam Khalidi"। Palestinian Journeys। ৭ নভেম্বর ২০১৯ তারিখে মূল থেকে আর্কাইভ করা। সংগ্রহের তারিখ ৭ নভেম্বর ২০১৯।  Joseph A. Kechichian (১২ মার্চ ২০০৯)। "Lebanon's lady of mettle"। Gulf News। সংগ্রহের তারিখ ৫ এপ্রিল ২০১৩।  "Biographical data"। Salaam Knowledge। সংগ্রহের তারিখ ৫ এপ্রিল ২০১৩।  Fruma Zachs (২০১২)। "Transformations of a Memory of Tyranny in Syria: From Jamal Pasha to 'Id al-Shuhada', 1914–2000": 73–88। ডিওআই:10.1080/00263206.2012.644459।  "Anbara Salam al Khalidi"। CAMES। ২৪ ফেব্রুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১২ জুন ২০১৩।  Philip Mattar (২০০৫)। Encyclopedia of the Palestinians। Infobase Publishing। পৃষ্ঠা 281। আইএসবিএন 978-0-8160-6986-6।  "Anbara Salam Khalidi's 121st Birthday"। Google। ৪ আগস্ট ২০১৮। সংগ্রহের তারিখ ১৬ আগস্ট ২০১৮।